Το παστίτσιο της νηστείας
Το παστίτσιο της νηστείας, το αγαπημένο πιάτο όλων σε νηστίσιμη και νόστιμη εκδοχή που αξίζει να δοκιμάσετε.
1 χταπόδι περίπου 1 1⁄2 κιλό (καθαρισμένο), 1 δάφνη, 3 κόκκοι μαύρο πιπέρι, 500 γρ. μακαρόνια Νο 2, για παστίτσιο, αλάτι, φρεσκοτριμμένο πιπέρι, 200 γρ. ντοματίνια, ψιλοκομμένα, 1 σκελίδα σκόρδου, ψιλοκομμένη, 50 ml ελαιόλαδο, 20 ml ξίδι βαλσαμικό, 1 κουτ. σούπας ρίγανη ξερή, 90 ml ελαιόλαδο, ½ κουτ. γλυκού κοπανισμένος μαραθόσπορος, 3 μέτρια ξερά κρεμμύδια, σε ψιλά καρέ, 2 σκελίδες σκόρδου, ψιλοκομμένες, 70 ml ούζο, 420 γρ. (1 κονσέρβα) ολόκληρα ντοματάκια, πολτοποιημένα στον πολυκόφτη, ½ κουτ. γλυκού μπούκοβο, 1 κουτ. σούπας ρίγανη ξερή, τα φύλλα από 1/3 μάτσο μαϊντανό, ψιλοκομμένα, 1 κουτ. γλυκού ξύσμα από ακέρωτο λεμόνι, 100 ml ελαιόλαδο, 90 γρ. αλεύρι για όλες τις χρήσεις, 40 γρ. σουσάμι, 1 λίτρο γάλα σόγιας, ½  κουτ. γλυκού μοσχοκάρυδο, φρεσκοτριμμένο, 1 κουτ. γλυκού μαυροκούκι
Προθερμαίνουμε τον φούρνο στους 220° C.Bάζουμε το χταπόδι σε ένα μικρό ταψί, με τις βεντούζες προς τα πάνω. Ρίχνουμε τη δάφνη, το πιπέρι, το σκεπάζουμε καλά με αλουμινόχαρτο και το ψήνουμε στον φούρνο για 30-40 λεπτά, μέχρι να μισομαλακώσει.Ξεφουρνίζουμε και κατεβάζουμε τη θερμοκρασία του φούρνου στους 130° C.Βγάζουμε προσεκτικά, για να μην καούμε, το αλουμινόχαρτο, αδειάζουμε σε ένα μικρό μπολ το ζουμί που έμεινε στο ταψί και το κρατάμε στην άκρη. Βγάζουμε το χταπόδι σε ξύλο κοπής και το ψιλοκόβουμε σε μικρά κυβάκια, περίπου 3 χλστ., σαν χοντροαλεσμένο κιμά.Καλύπτουμε ένα ρηχό ταψί με λαδόκολλα.Ανακατεύουμε σε ένα μπολ όλα τα υλικά για τα ντοματίνια, τα απλώνουμε σε ταψί και ψήνουμε για περίπου 30 λεπτά στους 130° C.Παράλληλα, σε μια φαρδιά κατσαρόλα ζεσταίνου- με το ελαιόλαδο σε μέτρια φωτιά και σοτάρουμε το κρεμμύδι με τον μαραθόσπορο για περίπου 5-7 λεπτά, μέχρι να μαλακώσουν ελαφρώς. Προσθέτουμε το ψιλοκομμένο χταπόδι και το σκόρδο και συνεχίζουμε το σοτάρισμα για περίπου άλλα 2 λεπτά, μέχρι να ροδίσουν. Ρίχνουμε το ούζο και αφήνουμε 2-3 λεπτά, να εξατμιστεί το αλκοόλ.Προσθέτουμε την ντομάτα, το ζουμί του χταποδιού που είχαμε κρατήσει στην άκρη και 400 ml νερό και μαγειρεύουμε για περίπου 20 λεπτά, μέχρι να δέσει η σάλτσα. Ρίχνουμε τα μυρωδικά, το ξύσμα και αλατοπίπερο (αλάτι με φειδώ, γιατί το χταπόδι είναι συνήθως αρκετά αλμυρό) και ανα- κατεύουμε.Σε μια μέτρια κατσαρόλα ζεσταίνουμε το ελαιόλαδο σε μέτρια φωτιά. Ρίχνουμε το αλεύρι και το σουσάμι και ανακατεύουμε για περίπου 2 λεπτά, με το σύρμα, μέχρι να ροδίσουν ελαφρώς. Προσθέτουμε σταδιακά το γάλα σόγιας και ανακατεύουμε με το σύρμα για 7-8 λεπτά, μέχρι να πήξει ελαφρώς και να σχηματιστεί μια κρέμα.Αλατοπιπερώνουμε, ρίχνουμε το μοσχοκάρυδο, ανακατεύουμε και αποσύρουμε από τη φωτιά.Προθερμαίνουμε τον φούρνο στους 180° C και αλείφουμε με λίγο λάδι το ταψί.Σε μια βαθιά κατσαρόλα με άφθονο αλατισμένο νερό που κοχλάζει βράζουμε τα μακαρόνια σύμφωνα με τις οδηγίες της συσκευασίας και τα στραγγίζουμε.Τα αδειάζουμε στο ταψί, τα ανακατεύουμε με τα ψημένα ντοματίνια και τα στρώνουμε ομοιόμορφα.Από πάνω απλώνουμε την «μπολονέζ» με το χταπόδι, σε μια ισόπαχη στρώση.Αδειάζουμε την «μπεσαμέλ», τη στρώνουμε ομοιόμορφα και πασπαλίζουμε όλη την επιφάνεια με το μαυροκούκι.Ψήνουμε για περίπου 20 λεπτά, μέχρι να ροδίσει στην επιφάνεια.
Αλεύρι (ζύμες),Ντομάτα,Χταπόδι,Νηστίσιμα,Χωρίς γαλακτοκομικά